1.ประจำเดือนมาไม่ปกติหลังจากฉีดวัคซีนเข็มแรกและเข็มที่สองประมาณเกือบ 2 เดือนแล้วจะเป็นอะไรไหมคะ 2.แล้วถ้าเรามีเพศสัมพันธ์กับแฟนในช่วงที่ประจำเดือนยังไม่มาและเรายังไม่เคยเริ่มทานยาคุมจะมีโอกาสที่จะท้องมั้ยคะ ถ้าแฟนไม่ใส่ถุงแปบนึงแล้วมาใส่ทีหลัง 3.ถ้าประจำเดือนยังไม่มาเราสามารถเริ่มทานยาคุมได้เลยหรือเปล่าคะ ถ้าเราวางแพลนจะมีอะไรกับแฟนในอนาคต
สวัสดีค่ะ 1. มีรายงานว่า การฉีดวัคซีนป้องกันโควิด อาจทำให้ประจำเดือนมาผิดปกติได้ แต่ก็พบได้น้อยมาก ดังนั้น หากมีประจำเดือนมาผิดปกติ อาจเกิดจากสาเหตุอื่นๆ ก็ได้ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีโรคอ้วน เป็นต้น2. การมีเพศสัมพันธ์ หากไม่ใช่ช่วงระยะปลอดภัย ย่อมมีโอกาสที่จะตั้งครรภ์ได้ ดังนั้น การที่มีเพศสัมพันธ์ในช่วงที่ยังไม่มีประจำเดือนมา ก็ย่อมมีโอกาสที่จะตั้งครรภ์ได้ค่ะ แต่หากใส่ถุงยางอนามัยป้องกัน โอกาสที่จะตั้งครรภ์ก็ถือว่ามีน้อยอยู่ค่ะ3. หากต้องการเริ่มทานยาคุมกำเนิดเลย ก็สามารถทานได้ แต่ต้องทานต่อเนื่องไปอย่างน้อย 7 วัน ก่อนที่จะมีเพศสัมพันธ์ เพื่อให้ยาคุมได้เริ่มออกฤทธิ์ก่อนค่ะทั้งนี้ ต้องไม่มีข้อห้ามหรือข้อควรระวังในการใช้ยาคุมกำเนิด ได้แก่ มีโรคความดันโลหิตสูงชนิดที่ควบคุมไม่ได้ มีอาการปวดศีรษะไมเกรนรุนแรง เป็นเนื้องอกที่เต้านม หรือเคยมีประวัติเป็นเนื้องอกหรือมะเร็งที่เต้านม มีเนื้องอกหรือมะเร็งที่รังไข่ หรือมีประวัติเคยเป็นมาก่อน มีเนื้องอกในตับ มีตับอักเสบรุนแรงหรือเป็นตับแข็ง มีโรคการแข็งตัวของเลือดผิดปกติ รวมถึงมีอาการเลือดออกจากช่องคลอดผิดปกติด้วย เป็นต้น